Tímapantanir í síma 519 7000 eða á heimasíðu Heilsuveru Ívar er sérfræðingur í svæfingum , deyfingum og gjörgæslulækningum . Hann er einn fárra íslenskra svæfingalækna sem hafa sérhæft sig í svæfingum á börnum og hjartasvæfingum fullorðinna og barna . Ívar er borinn og barnfæddur Vestmannaeyingur og ólst þar upp að tvítugsaldri þegar hann fór í læknadeild Háskóla Íslands . Hann lauk læknaprófi 1994 og starfaði í þrjú ár á Landspítala eftir að kandítatsári lauk . Árið 1998 hélt hann til Ann Arbor í Michiganríki í Bandaríkjunum þar sem hann stundaði sérnám í svæfingum og gjörgæslu og síðan undirsérgrein í barnasvæfingum við Mott Children´s Hospital og hjartasvæfingum við University of Michigan . Hann vann sem sérfræðingur við Mott Children´s Hospital í Ann Arbor frá 2003 til 2005 . Ívar fluttist heim til Íslands árið 2005 og hefur síðan þá starfað sem sérfræðingur á svæfinga - og gjörgæsludeild Landspítala við Hringbraut samhliða starfi á Klíníkinni Ármúla frá árinu 2015 . Hann hefur verið í nefnd á vegum norrænu svæfinga - og gjörgæslusamtakanna – SSAI ( Scandinavian Society of Anesthesia and Intensive Care ) um kennslu í barnasvæfingum á Norðurlöndum frá árinu 2005 . Hann hefur auk þess setið í aðalstjórn SSAI frá árinu 2014 . Hann sinnir kennslu læknanema og hjúkrunarnema í tengslum við starf sitt á Landspítala . Hann hefur skrifað greinar um svæfingar og bókarkafla tengdan þeim . Utan vinnutíma ... … hefur Ívar áhuga á útiveru með fjölskyldu sinni , lestri bóka og að horfa á góðar kvikmyndir .